钦定古今图书集成/明伦汇编/氏族典/第189卷 > 萧德
## 钦定古今图书集成/明伦汇编/氏族典/第189卷 > 萧德

按《辽史萧德传》：“德字特末隐，楮特部人。性和易，笃学
好礼法。太平中，领牌印直宿，累迁北院枢密副使。敷
奏详明，多称上旨。诏修律令，改契丹行宫都部署。清
宁元年，迁同知北院枢密使，封鲁国公。上以德为先
朝眷遇，拜南府宰相。五年，转南京统军使。九年，复为
南府宰相。重元之乱，推锋力战，论功封汉王。咸雍初”，
以告老归，不许。久之，加尚父，致仕。卒，年七十二。